Harku Vallavolikogu	Teie  26.11.2010 nr 1-7/4728
Eesti Reformierakonna fraktsioon
	Meie 10.12.2010 nr 1-7/4728

Korraldatud jäätmeveo ainuõiguse andmine Harku vallas

1.	Vastuseks teie poolt esitatud küsimusele esitan järgnevalt kaks võrdlevat tabelit hetkel kehtivate teenustasude hindadega  ja avaliku konkursi käigus laekunud AS Veolia Keskkonnateenuste pakkumiste hindadega.

1.1.	Hetkel kehtivad OÜ Adelan Prügiveod teenustasud:

	Jäätmemahuti suurus	Teenustasu vastava suurusega jäätmemahutis asuvate jäätmete ühekordse käitlemise eest (käibemaksuta)	Jäätmemahutite rendihinnad
(käibemaksuta)	
Olmejäätmed	140 l	45.76	21.19	
	240 l	50.85	25.42	
	370 l	69.07	33.89	
	660 l	92.80	51,69	
	800 l	115.68	57.62	
	2500 l	280.59	128.81	
	4500 l	520.93	186.44	
	Jäätmekott < 150 l	47.20		
Suurjäätmed	1 m3	250.08		
Vanapaber	600 l	37.00		
	2500 l	100.00		
Biolagunevad jäätmed	140 l	9.07		
	240 l	12.03		

1.2.	AS Veolia Keskkonnateenuste poolt esitatud pakkumise hinnad:

	Jäätmemahuti suurus	Teenustasu vastava suurusega jäätmemahutis asuvate jäätmete ühekordse käitlemise eest (käibemaksuta)	Jäätmemahutite rendihinnad
(käibemaksuta)	
Olmejäätmed	140 l	23.00	30.00	
	240 l	28.00	35.00	
	370 l	36.00	45.00	
	660 l	60.00	75.00	
	800 l	67.00	85.00	
	2500 l	350.00	250.00	
	4500 l	621.00	290.00	
	Jäätmekott < 150 l	17.00		
Suurjäätmed	1 m3	0.01		
Vanapaber	600 l	0.00		
	2500 l	-50.00		
Biolagunevad jäätmed	140 l	-0.05		
	240 l	-0.05		

2.	Uue vedaja leidmiseks avatud pakkumise “Korraldatud jäätmeveo ainuõiguse andmiseks Harku vallas” edukaks pakkumiseks tunnistati AS Veolia Keskkonnateenused Harku Vallavalitsuse 08. septembri 2009 korraldusega nr 1110. Kuna tänaseni ei ole lõplikku kohtuotsust, ei saa Harku Vallavalitsus välja kuulutada uue vedajana Veolia Keskkonnateenused AS-i.

3.	Harku Vallavalitsuse ja Adelan Prügiveod vahel 08.veebruaril 2006. a sõlmitud „Korraldatud jäätmeveo ainuõiguse andmise leping“ lõppes 31. märtsil 2009.

30. märtsil 2009 sõlmis Harku Vallavalitsus Adelan Prügiveod OÜ-ga „Korraldatud jäätmeveo ainuõiguse andmise lepingu“ muudatuse, millega pikendati lepingu tähtaega alates 1.aprillist 2009 kuni päevani millal Korraldatud jäätmeveo ainuõiguse andmise korras valitud uus vedaja on suuteline jäätmevedu alustama. 

I Esimese kaebuse aluseks olevad asjaolud ja lahendid

-	Harku Vallavalitsuse 02.12.2008 korraldusega nr 1576 kuulutati välja avatud pakkumine „Korraldatud jäätmeveo ainuõiguse andmiseks Harku vallas“ ja kinnitati pakkumiskutse dokumendid.

-	Harku Vallavalitsuse 30.12.2008 korraldusega nr 1688 moodustati avaliku konkursi „Korraldatud jäätmeveo ainuõiguse andmine Harku vallas” pakkumiste hindamiseks komisjon (edaspidi Komisjon).

-	07.jaanuaril 2009 avati Komisjoni poolt õigeaegselt laekunud pakkumised AS-lt Cleanaway, OÜ-lt Adelan Prügiveod ja AS-lt Ragn-Sells.

-	5. veebruaril 2009 toimus Komisjoni koosolek, kus vaadati läbi AS Cleanaway, OÜ Adelan Prügiveod ja AS Ragn-Sells esitatud ja kvalifitseerunud pakkumised ning hinnati ja võrreldi kõiki pakkumisi vastavalt pakkumiskutse dokumentides esitatud tingimustele ja otsustati:
1. “Eri- ja ainuõiguse andmiseks avaliku konkursi korraldamise korra” § 6 alusel tunnistada, et avatud pakkumine ei andnud soovitud tulemust;
2. “Eri- ja ainuõiguse andmiseks avaliku konkursi korraldamise korra” § 13 alusel ja juhindudes pakkumiskutse dokumentidest pidada AS Cleanaway, OÜ Adelan Prügiveod ja AS Ragn-Sells vahel edasi läbirääkimistega piiratud pakkumise menetlust;
3. Määrata läbirääkimistega piiratud pakkumise esitamise tähtajaks 15 kalendripäeva.

-	18. veebruaril 2009 toimus Komisjoni koosolek, kus selgitati pakkujate esindajatele, miks avatud pakkumine ei andnud soovitud tulemusi ja peeti läbirääkimisi piiratud pakkumismenetluse edasiseks läbiviimiseks ja otsustati: 
1. Kõigil kolmel pakkujal esitada uued teenustasud segaolmejäätmete kohta lähtudes nõudest, et graafik on lineaarne.
2. Pakkujatel uute teenustasude esitamisel mitte arvestada Harku Vallavalitsuse poolt avatud pakkumise “Korraldatud jäätmeveo ainuõiguse andmiseks Harku vallas” pakkumise kutse dokumentide kohta esitatud küsimuste selgitusi.
3. Läbirääkimistega piiratud pakkumise esitamise tähtajaks on 9. märts 2009.

-	OÜ Adelan Prügiveod esitas kaebuse halduskohtusse Harku Vallavalitsuse 18.veebruari 2009 protokolliliste otsuste tühisuse tuvastamiseks või tühistamiseks ja Harku Vallavalitsusele ettekirjutuse tegemiseks avatud pakkumises „Korraldatud jäätmeveo vedaja leidmine Harku Vallavolikogu poolt määratud veopiirkonnas“ 7.jaanuariks 2009 esitatud pakkumiste läbivaatamiseks ja hindamiseks.

-	Tallinna Halduskohtu 05.05.2009 otsusega rahuldati kaebus osaliselt. Kohus tühistas Harku Vallavalitsuse 18.02.2009 protokollilised otsused ja tegi vallavalitsusele ettekirjutuse „avaliku konkursi raames haldusaktide andmise ja toimingute sooritamise uueks otsustamiseks, arvestades kohtuotsuse seisukohtadega“.

-	Tallinna Ringkonnakohtu 8. aprilli 2010 otsusega jäeti OÜ Adelan Prügiveod apellatsioonkaebus rahuldamata ja Tallinna Halduskohtu 5.05.2009 otsus muutmata.

II Teise kaebuse aluseks olevad asjaolud ja lahendid

-	Harku Vallavalitsuse 16. juuni 2009 korraldusega nr 776 lükati tagasi 02.12.2008 korraldusega nr 1576 välja kuulutatud pakkumisele esitatud OÜ Adelan Priigiveod, AS Cleanawey ja AS Ragn-Sells pakkumised, kuna pakkumise jõusoleku tähtaeg 90 päeva oli möödunud ja lõpetati avatud pakkumismenetlus.

-	Harku Vallavalitsuse 30. juuni 2009 korraldusega nr 787, otsustati alustada AS-ga Veolia Keskkonnateenused (endine ärinimi Cleanaway), OÜ-ga Adelan Prügiveod ja AS-ga Ragn-Sells vahel läbirääkimistega piiratud pakkumise menetlust kuna avatud pakkumine ei andnud soovitud tulemust. Samuti kinnitati läbirääkimistega piiratud pakkumise menetluse pakkumise kuse dokumendid.

-	OÜ Adelan Prügiveod esitas kaebuse halduskohtule ja palus esialgse õiguskaitse korras peatada ja tühistada Harku Vallavalitsuse 16. juuni 2009 korraldus nr 776 osas, millega tagastati OÜ Adelan Prügiveod pakkumine ning tühistada Harku Vallavalitsuse 30. juuni 2009. a korraldus nr 787.

-	Tallinna Halduskohtu 23. juuli 2009 määrusega peatati Harku Vallavalitsuse 30.juuni 2009 korralduse nr 787 kehtivus (ehk korraldatud jäätmeveo ainuõiguse andmiseks Harku vallas korraldatud piiratud pakkumise menetlus) kuni 28. juulini 2009. a (incl). Keelati esitatud pakkumiste avamine 24. juulil 2009. a.

-	Harku Vallavalitsus soovis lõpetada kohtulikud vaidlused OÜ-ga Adelan ja tühistas 28. juuli 2009 korraldusega nr 924 oma 30. juuni 2009 korralduse nr 787 ning kuulutas välja uue avatud pakkumise “Korraldatud jäätmeveo ainuõiguse andmiseks Harku vallas”.

-	Tallinna Halduskohtu 24. septembri 2009 määrusega lõpetati asja menetlus.

III Kolmanda kaebuse aluseks olevad asjaolud ja lahendid

-	Harku Vallavalitsuse 08. septembri 2009 korraldusega nr 1110 tunnistati edukaks pakkumiseks AS-i Veolia Keskkonnateenused poolt esitatud pakkumine, kui pakkumiskutse dokumentides esitatud hindamiskriteeriumide suhtes kõige soodsam pakkumine.

-	8.10.2009.a. korraldatud jäätmeveo lepinguga andis Harku Vallavalitsus kolmeks aastaks (1.01.2010 – 31.12.2012) korraldatud jäätmeveo ainuõiguse Harku valla haldusterritooriumil AS-le Veolia Keskkonnateenused.

-	7.10.2009 esitas OÜ Adelan Prügiveod kaebuse halduskohtule ja palus esialgse õiguskaitse korras peatada ja tühistada Harku Vallavalitsuse 8. septembri 2009 korraldus nr 1110.

-	Tallinna Halduskohtu 12.10.2009 määrusega rahuldati esialgse õiguskaitse taotlus ja peatati kuni kohtulahendi jõustumiseni Harku Vallavalitsuse 8.09.2009 korralduse nr 1110 täitmine.

-	Tallinna Ringkonnakohtu 4.11.2009 määrusega jäeti Tallinna Halduskohtu 12.10.2009 määrus muutmata.

-	Tallinna Halduskohtu 9.02.2010 määrusega tühistati Halduskohtu 12.10.2009 määrus Harku Vallavalitsuse 8.09.2009.a. korralduse nr 1110 peatamise kohta ja 25.11.2009.a. Tallinna Halduskohtu määrus 8.10.2009 Harku Vallavalitsuse ja AS Veolia Keskkonnateenused vahel sõlmitud korraldatud jäätmeveo lepingu peatamise kohta.

-	Tallinna Halduskohtu 9.02.2010 otsusega jäeti OÜ Adelan Prügiveod kaebus rahuldamata.

-	Tallinna Ringkonnakohtu 11.03.2010 määrusega rahuldati OÜ Adelan Prügiveod määruskaebus ja tühistati Tallinna Halduskohtu 09.02.2010 määrus.

-	Tallinna Ringkonnakohtu 17.06.2010 otsusega jäeti OÜ Adelan Prügiveod apellatsioonkaebus rahuldamata ja Tallinna Halduskohtu 09.02.2010 kohtuotsus muutmata.

-	16. juulil 2010 esitas OÜ Adelan Prügiveod kassatsioonkaebuse Riigikohtule Tallinna Ringkonnakohtu 17.06.2010. a kohtuotsusele ja palus võtta OÜ Adelan Prügiveod kassatsioonkaebus menetlusse ning tühistada Tallinna Halduskohtu 9.02.2010. a kohtuotsus ja Tallinna Ringkonnakohtu 17.06.2010 kohtuotsus täies ulatuses ning saata asi uueks läbivaatamiseks halduskohtule.

-	Seisuga 09.12.2010 pole Riigikohus OÜ Adelan Prügiveod menetlustaotlust läbi vaadanud.

Kui Riigikohus ei anna menetlusluba siis on OÜ-l Veolia Keskkonnateenus ilmselt vaja vähemalt 2 kuud veel, et saada andmebaasid ja ette valmistada lepingud prügivaldajatega.

Adelan Prügiveod OÜ jäätmeluba lõppes 27.09.2010.

Lugupidamisega

Kaupo  Rätsepp
Vallavanem

Kerttu Ellermaa 600 3866
Keskkonnainsener